เรื่องร้องเรียน (ท่อระบายน้ำ,ทางเท้า,จราจร,ต้นไม้,ถนน,กีดขวาง) วันที่ 2023-09-23 14:21:13 — แขวงจตุจักร เขตจตุจักร กรุงเทพมหานคร
ขอให้สร้างบาทวิถีคืน ทดแทนพื้นถนนทางรถเข้า-ออกเดิม โดยการเสริมผิวบาทวิถีให้สูงขึ้นเสมอกับพื้นผิวบาทวิถีข้างเคียง ถ.กำแพงเพชร 2 ฝั่งขาออก เขตจตุจักร หน้าสถานีรถไฟฟ้า สายสีแดง สถานี “จตุจักร” บันไดทางขึ้นด้านทิศเหนือ (ตรงข้ามปั๊ม NGV บางจาก) ก่อนถึงสถานีไฟฟ้าย่อยจตุจักร 200 เมตร เนื่องจากจุดนี้ เป็นทางรถเข้า-ออก เก่า แต่ปัจจุบันเลิกใช้งานแล้ว และมีการก่อสร้างกำแพงปิดถาวร จึงส่งผลให้บาทวิถีจุดนี้เป็นทางตัน และมีระดับต่ำ ขรุขระ มีน้ำขังเวลาฝนตก และบ่อยครั้งจะมีรถมาจอดกีดขวาง ทำให้ประชาชนเดินไม่สะดวก และบาทวิถีจุดนี้ อยู่นอกแนวรั้วของพื้นที่การรถไฟแห่งประเทศไทย (รฟท.) จึงขอให้สำนักการโยธา กรุงเทพมหานคร เป็นเจ้าภาพโดยตรงเพื่อการดำเนินการในเรื่องนี้ด้วย อย่าส่งเรื่องไปให้ รฟท. อีก เพราะกลายเป็นว่าไม่มีเจ้าภาพในการแก้ไขปัญหา แล้วกลายเป็นว่าเรื่องเงียบหายไป
.
ทั้งนี้ ในระบบ Traffy Fondue เลขที่ 2022-CBSMVM  เมื่อวันที่ 15 ต.ค. 2565 ทางสำนักการโยธา กทม. ชี้แจงกลับมาว่า “บริเวณรับแจ้งดังกล่าวเดิมใช้เป็นทางเข้า-ออกของการรถไฟแห่งประเทศไทย สภาพปัจจุบันยกเลิกการใช้แล้ว เห็นควรให้การรถไฟแห่งประเทศไทย สร้างคืนทางเท้าถาวรเพื่อให้ประชาชนสัญจรได้สะดวกปลอดภัย”  และระบบได้ดำเนินการปิดเรื่องเป็น “เสร็จสิ้น”  ดังนั้น จึงขอทักท้วงคำชี้แจงดังกล่าวว่า บาทวิถีในจุดนี้ อยู่นอกแนวรั้วกำแพงของการรถไฟแห่งประเทศไทย (รฟท.) จึงสมควรจะอยู่ในความดูแลของ กทม. มากกว่า เพราะดูจากสภาพทางกายภาพจริง บาทวิถีตลอดแนว ถ.กำแพงเพชร 2 เป็นส่วนเดียวต่อเนื่องกับพื้นถนน และท่อระบายน้ำ ต้นไม้ที่ปลูกบนบาทวิถี ก็ปลูกโดย กทม. การรดน้ำต้นไม้ ก็ดำเนินการโดยสำนักงานเขตจตุจักร การกวาดถนนก็ดูแลโดยสำนักงานเขตจตุจักร พื้นถนน และการตีเส้นจราจร ก็ดูแลโดย กทม. ท่อระบายน้ำต่างๆที่อยู่บนบาทวิถี และพื้นถนน ก็ดูแลโดย กทม.  ดังนั้นความรับผิดชอบในการสร้างบาทวิถีคืนทดแทนพื้นถนนเดิม จึงควรอยู่ในความดูแลของ สำนักการโยธา กทม. ไม่ใช่ความรับผิดชอบ การรถไฟแห่งประเทศไทย (รฟท.) แต่อย่างใด โดยเรื่องนี้ผ่านมานานกว่า 1 ปีแล้ว โดยยังไม่ได้รับการแก้ไขแต่อย่างใด